Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 284/12/5505	Liptovský Mikuláš, 16.10.2012
EEČ : 2-39-346-2012

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 2, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: drevár
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 9 000,00 € 
b.	Peňažná suma určená na všeobecne prospešné účely: 500,00 € 
c.	Konkrétny adresát peňažnej sumy určenej na všeobecne prospešné účely: Svetielko nádeje - OZ, Detská fakultná nemocnica s poliklinikou B. Bystrica, Námestie L. Svobodu 4, č. účtu: 2620756262/1100 
d.	Suma odovzdaná štátu na peňažnú pomoc obetiam trestnej činnosti: 250,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: drevár
realizované policajtom OÚ vyšetrovania PZ Liptovský Mikuláš pod spisovou značkou ORP-XXXXX.
Ako podnikateľ podnikajúci pod obchodným menom XXXXX, s miestom podnikania Liptovský Hrádok, XXXXX XXXXX, s cieľom získať neoprávnený prospech, v priebehu mesiaca júl 2011 uzatvoril so zástupcom spoločnosti XXXXX XXXXX, IČO: XXXXX, dohodu, v zmysle ktorej mal zabezpečiť prírodný kameň - mramor typ Onyx, za účelom toho 1.8.2011 prevzal na Ulici Bellovej č. 2 v Reštaurácii Atlas v Liptovskom Mikuláši od konateľa tejto spoločnosti zálohu 5.000,-€ a následne 22.9.2011 prevzal zálohu 4.000,-€ za nákup spišského travertínu pre túto spoločnosť, ktorý mal zároveň osadiť v budove patriacej poškodenej spoločnosti v mestskej časti Ondrašová Liptovský Mikuláš, v zmysle dohody mal dodať mramor do dvoch mesiacov od prevzatia zálohy a travertín v priebehu mesiaca október 2011, pričom už v čase preberania zálohy vedel, že tovar nedodá, tento ani neobjednal, objednávateľa zavádzal v dôvodoch prečo mešká s plnením, čím označenej spoločnosti spôsobil škodu vo výške 9.000,-€.
Odôvodnenie: 

	Vyšetrovateľ Odboru kriminálnej polície OR PZ Liptovský Mikuláš pod sp. zn. ORP-XXXXX viedol trestné stíhanie proti obvinenému za vyššie označený prečin  a skutok uvedený vo výroku tohto uznesenia.
	Obvinený a poškodený na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 a nasl. Trestného poriadku (XXXXX).
Obvinený nahradil  škodu poškodenému v plnom rozsahu tak, ako si ju poškodený uplatňoval, v prípravnom konaní sa  ku skutku, ktorý sa mu kladie za vinu, priznal.
 Za prečin podvodu  podľa § 221  ods. 1, 2 Trestného zákona Trestný zákon umožňuje uložiť trest odňatia slobody vo výmere 1 rok až 5 rokov.
Obvinený v mieste bydliska nie je bližšie hodnotený. V odpise registra trestov má 1 záznam,  pričom sa naňho hľadí, akoby nebol odsúdený. 
Vo veci nie sú odôvodnené pochybnosti o tom, že vyhlásenie obvineného   bolo vykonané slobodne, vážne a určito, obvineniu porozumel, nahradil škodu poškodenému a zložil do pokladne tunajšej prokuratúry peňažnú sumu 500-€, určenú na všeobecne prospešné účely, a to v pomere ako je uvedené vo výrokovej časti tohto uznesenia  a táto nie je neprimeraná závažnosti spáchaného trestného činu, s prihliadnutím na osobné a majetkové pomery obvineného, tiež na mieru, akou bol trestným činom dotknutý verejný záujem. Obvinený súčasne súhlasil s tým, aby uzavretý zmier bol schválený prokurátorom.
Poškodený v konaní pred mediačným a probačným úradníkom Okresného súdu v Liptovskom Mikuláši pod sp. zn. XXXXX  vyhlásil, že s obvineným uzavrel zmier dobrovoľne a škoda spôsobená trestným činom im  bola nahradená v plnom rozsahu.
 Z vyššie uvedeného vyplýva, že všetky podmienky na postup podľa § 220 ods. 1 Trestného poriadku boli splnené.
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	Podľa § 221 Trestného poriadku  ak to okolnosti prípadu vyžadujú, pred rozhodnutím o  schválení zmieru prokurátor vypočuje  obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach, o podstate zmieru.
	Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
	Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
V prípravnom konaní boli splnené zákonom stanovené podmienky na schválenie zmieru a súčasné  zastavenie trestného stíhania, preto som rozhodol tak, ako je uvedené vo výrokovej časti tohto uznesenia.	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor